CELEX: 62016TN0261
Language: da
Date: 2016-05-25 00:00:00
Title: Sag T-261/16: Sag anlagt den 25. maj 2016 — Portugal mod Kommissionen

25.7.2016   
            
            
               DA
            
            
               Den Europæiske Unions Tidende
            
            
               C 270/52
            
         Sag anlagt den 25. maj 2016 — Portugal mod Kommissionen
   (Sag T-261/16)
   (2016/C 270/60)
   Processprog: portugisisk
   
      Parter
   
   
      Sagsøger: Den Portugisiske Republik (ved L. Inez Fernandes, M. Figueiredo, P. Estêvão og J. Saraiva de Almeida, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse (EU) 2016/417 af 17. marts 2016 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 75, s. 16), annulleres, for så vidt som den udelukkede et beløb på 385 762,22 EUR i udgifter, som Portugal har anmeldt inden for rammerne af den specifikke støtteforanstaltning, som indførtes i henhold til artikel 68 i Rådets forordning (EF) nr. 73/2009 af 19. januar 2009, i regnskabsårene 2011, 2012 og 2013, fra finansiering.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende om tilsidesættelse af artikel 46, stk. 2, i Kommissionens forordning nr. 1122/2009 — de portugisiske myndigheder har overholdt alle bestemmelser om kontrol af »ekstra betaling pr. dyr, svarende til en malkeko« inden for rammerne af den specifikke støtte, som den portugisiske regering har indført i henhold til artikel 86 i forordning nr. 73/2009.
            
         
               2.
            
            
               Andet anbringende om tilsidesættelse af artikel 31, stk. 2, i Rådets forordning nr. 1290/2005, idet de betingelser for anvendelse af en finansiel korrektion på 2 %, som Kommissionen har fastsat i de ensartede retningslinjer i dokument nr. VI/5330/97, ikke er opfyldt.